Játékos szövegfeldolgozás

33. szám Bakos Tibor: A vándormadarak ajándéka 4. oldal

Készítette: Kovács Mária

**I. Ráhangolódás**

**1.Szókitaláló** (vándormadár)

- Felírom az első betűt. **V** Próbálják kitalálni a szót. Ha nem sikerül, akkor felírom a következő betűt. **Á** Addig folytatom, míg valaki ki nem találja a szót.

- Következhet a szómagyarázat – **Élő lexikon**

- Hogyan határoznátok meg, ha ti írnátok a lexikont? Kinek sikerül legpontosabban, szakszerűbben? (Mi az a vándormadár? Miért hívják így? Tudnál példát mondani?)

- Megnézzük az Értelmezési Kézi Szótárt is ellenőrzésképpen.

**2.Vándormadár memória** (külön segédanyag)

- Vándormadarakat láttok, figyeljétek meg nagyon alaposan!

- Feleljetek a kérdésekre!

1. Mit láttál az első képen?

2. Milyen madár volt a fecske után?

3. Melyik madár volt a harmadik?

4. Milyen tarka tollú madarakat láttál?

5. Hányadik volt a fülemüle?

6. Fel tudnád sorolni sorrendben a madarakat!

/Megoldás: 1. bölömbika 2. fülemüle 3. daru 4. búbos banka, szajkó, gyurgyalag, jégmadár, sárgarigó 5. nyolcadik 6. bölömbika,búbos banka, daru, szajkó, füsti fecske, fülemüle, gyurgyalag, fehér gólya, jégmadár, sárgarigó/

**3.Ki vagyok én?**

Egy tanuló hátán vándormadárkép. Kérdéseket kell feltennie főleg a madár külsejére, így kell kitalálnia. /pl.: Nagy testű? Hosszú csőrű? Fehér a tolla?/

**II. Ismerkedés a mesével**

**1.Olvasás- Stafétaolvasással** (1 mondat után a padtárs vagy a mögötte ülő folytatja az olvasást)

**2.Kíváncsi kocka** A kocka oldalain lévő szavak:

* Szerző
* Cím
* Szereplők
* Helyszín
* Események vagy vázlat
* Probléma és megoldása

**III. Madarak elkészítése sablon segítségével (**A sablon tetszés szerint nagyítható.)

Színezés után ki kell vágnia formákat, a testen lévő vonalat is. A madár testét kettéhajtjuk, majd a kivágásba befűzzük a szárnyakat. A kis téglalapot hajtsuk a mutató ujjunk köré és ragasszuk a madár hasára. Kész az ujjbáb.

**IV. Mese dramatizálása**

Szereplők:

* barackfa
* körtefa
* Bükkösi Rossz Manó
* Csókos Bibír
* a többiek a madarak

**V. Házi feladat**

Olvassátok el újra a mesét, majd hajtogassátok meg a sótartót és kérdezzétek egymást! Válaszoljatok a mese alapján!

|  |  |  |  |
| --- | --- | --- | --- |
|  | barackfaMilyen? | körtefaMilyen? |  |
| erdőMilyen? | Hány barack termett?Miért repülnek oda a madarak? | Miért nem termett?Hány napja vannak úton? | madárMilyen? |
| Ki?szomszéd | Hol állt másnap reggel?Milyen tulajdonságát bizonyította? | Milyennek képze-led a mesebeli Tűzföldét?Kik és miért adták? |  Tudod-e hol van Tűzföld?Tűzfölde |
|  |  Ki?manó | Mi volt?ajándék |  |